KOMISIJA ZA TUMAČENJE KOLEKTIVNOG UGOVORA ZA DJELATNOSTI PREDŠKOLSKOG ODGOJA I OSNOVNOG ODGOJA I OBRAZOVANJA U KANTONU SARAJEVO
Na osnovu člana 172. Kolektivnog ugovora za djelatnosti predškolskog odgoja i osnovnog odgoja i obrazovanja ("Službene novine Kantona Sarajevo", broj: 16/26 – u daljem tekstu: Kolektivni ugovor), Komisija  za tumačenje Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo na 4. sjednici održanoj 10.08.2026. godine, donijela je 
Autentično tumačenje člana 60. stav (9) Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo 

(„Službene novine Kantona Sarajevo“, broj: 16/26)

„Član 60.
(9) Radnik koji je započeo korištenje porodiljskog odsustva izvan ustanove ima pravo nastaviti koristiti prava po osnovu započetog porodiljskog odsustva pod uslovima definisanim odredbama ovog Kolektivnog ugovora.“
Citirana odredba Kolektivnog ugovora se odnosi na lica koja se u radni odnos primaju putem javnog konkursa ili se u radni odnos primaju u skladu sa odredbama Kolektivnog ugovora (poglavlje II – radni odnosi), a koja su već započela korištenje porodiljskog odsustva. Navedena lica imaju pravo zaključiti ugovor o radu sa poslodavcem i nastaviti koristiti prava po osnovu započetog porodiljskog odsustva pod uslovima definisanim odredbama Kolektivnog ugovora.

Odluka o autentičnom tumačenju člana 60. stav (9) Kolektivnog ugovora je donesena na 4. sjednici Komisije održanoj 10.08.2026. godine jednoglasno konsenzusom. 

ČLANOVI KOMISIJE

n/r predsjednika 
PREDMET: Dostava tumačenja po zahtjevu
Komisiji za tumačenje Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo („Službene novine Kantona Sarajevo“, broj: 16/26 – u daljem tekstu: Kolektivni ugovor) obratio se Sindikat, zahtjevom broj: 1191/26 od 03.08.2026. godine kao jedna od ugovornih strana, zahtjevom za tumačenje člana 60. stav (9) Kolektivnog ugovora u dijelu utvrđivanja prava radnika koji je imao zasnovan radni odnos i počeo koristiti porodiljsko odsustvo kod nekog pravog subjekta izvan ustanove poslodavca kod kojeg putem javnog konkursa konkuriše za posao  ili se prima u radni odnos u skladu sa odredbama Kolektivnog ugovora (poglavlje II – radni odnosi). 

U vezi s navedenim, obavještavamo Vas da je Komisija na 4. sjednici održanoj 10.08.2026.  godine, donijela autentično tumačenje člana 60. stav (9) Kolektivnog ugovora, koje Vam dostavljamo u prilogu ovog akta radi dostavljanja istog podnosiocu zahtjeva za tumačenje. 
Podsjećamo da je članom 172. Kolektivnog ugovora propisano da tumačenja Komisije imaju pravnu snagu i učinak ovog Kolektivnog ugovora te da je obaveza Ministarstva za odgoj i obrazovanje Kantona Sarajevo da tumačenje objavi na službenoj internet stranici Ministarstva, a obaveza Sindikata je da tumačenje objavi na službenoj internet stranici Sindikata.
S poštovanjem,







Komisija za tumačenje Kolektivnog ugovora za

djelatnosti predškolskog odgoja i osnovnog

odgoja i obrazovanja u Kantonu Sarajevo, s.r.
